cyanic-selkie/wikianc huggingface dataset:
حميد المهداوي
حميد المهداوي كان من الصحافيين لقلال اللي غطُاو حراك الريف بحيادية، وكان تيمشي بزاف للحسيمة باش يتبع لخبار. نهار 20 يوليوز 2017، قبل من واحد لمظاهرة د حراك الريف، قبطوه لبوليس، واتًحكم عليه ب 3 شهور د لحبس بتهمة "تحراش الناس باش يديرو مظاهرة، والغوات فمكان عمومي". هاد لحكم ديال تلت شهور بدلاتو لمحكمة مبعد لعام. من بعد، وبيدمان المهداوي فلحبس، اتاهماتو محكمة خرا فالدر لبيضا بتهمة خرا هي أنه "ماعلمش الدولة بجريمة تاتمس لأمن"، هاد الجريمة هي واحد عيطلو من هولاندا (اللي أصلا قال باللي ماعيطلوش ) وقالو باللي باغي يدخًل السلاح والدبابات من روسيا للمغريب. مورا هاد التهمة تحكم عليه ب 3 سنين د لحبس.
من مورا ما تعتاقل المهداوي ومشا للحبس، دافعو عليه بزاف د لمنظمات ولهيئات، وطالبو باش يتطلق السراح ديالو، بحال منظمة مراسلون بلا حدود، هيومان رايتس ووتش وآمنيستي إنطرناشيونل.
لإمارات
لإمارات، رسميا لإمارات لعربية لمتحدة، هي بلاد جات ف لغرب د آسيا، و بالضبط ف الشرق د شبه لجزيرة لعربية. تايحدّها لخليج من الشمال و لغرب، السعودية من الشرق، و عومان من لجنوب. لإمارات عندها تا حدود بحرية مع قطر و إيران. لبلاد عندها نظام رئاسي فيديرالي دستوري، و فيها 7 د لولايات كيتسمّاو إمارات. كل إمارة عندها شيخ ديالها، و واحد من هادوك الشيوخ السبعة تيتختار هو الرئيس د لبلاد.
صوفيا المريخ
صوفيا كريم المريخ (تزادت ف15 أكتوبر 1981، الدار البيضا - ) هي مغنية مغريبية. شاركات فالنوسخة اللولة ديال صطار أكاديمي.
لإمارات
تسيكنو ف لإمارات تقريبا 9.8 مليون د الناس، لعاصمة ديالها هي أبو ضابي، و أكبر مدينة فيها هي دبي. اللغة الرسمية د لبلاد هي لعربية، و لفلوس اللي كاتخدّم فيها هي الدرهم لإماراتي. لأغلبية د السكان د لبلاد (تقريبا 80%) برّانيين، و جايين من بزاف د لبلايص بحال لهند و پاكيستان و بانݣلاديش و مصر و لفيليپين. الدين الرسمي د لبلاد هو لإسلام. لإقتصاد د لبلاد تيدور على لپيطرول و لݣاز، اللي هي من أكبر لمصدّرين ديالهم ف لعالم. و لكن ف لعوامات اللخرانية، بدات لإمارات كاتخدم على مجالات خرا بحال السياحة و لمالية. هي من لبلدان لقلال ف لعالم اللي ما فيهاش ضريبة على لخلصة ولا على الشركات د لبلاد (من غير ديال لپيطرول).
لإمارات داخلة ف بزاف د لمنضمات الدولية، بحال لأمم لمتحدة و لجامعة د الدول لعربية ومنضمة التعاون لإسلامي و لأوپيك و منضمة التعاون لخليجي.
لاتڤيا
تاريخيا، بزاف د الدول ف أوروپا حكمو لبلاصة اللي فيها لاتڤيا دابا، منها السويد و پولونيا و لإمبراطورية الروسية. نهار 18 نونبر 1918، خدات لجمهورية ديال لاتڤيا لإستقلال ديالها، و لكن هجم عليها لإتحاد السوڤياتي و دخّلها للأراضي ديالو ف 1940. ف 1941، حتلاّتها ألمانيا النازية، و لكن من مورا خسرات لحرب لعالمية التانية، رجعات لاتڤيا عاود للسوڤيات. مورا بزاف د لمظاهرات و تورة سلمية، و ملّي طاح لإتحاد السوڤياتي، خدات لاتڤيا لإستقلال ديالها، و ولأّت لجمهورية د لاتڤيا اللي كانعرفو دابا.
تيسكنو ف لاتڤيا تقريبا 2 د لمليون د الناس و لعاصمة ديالها هي ريݣا. اللغة الرسمية ديال لبلاد هي اللاتڤية، و لفلوس اللي كاتخدّم من 2014 هي لأورو. دخلات لاتڤيا للإتحاد لأوروپي ف 2004، و هي داخلة ف بزاف د لمنضمات دولية بحال لأمم لمتحدة و الناطو و لمنضمة لعالمية د التجارة و مجلس أوروپا.
فجر
لفجر (فلأرض) هو لوقت اللي كايبدا فيه الشفق قبل الطلوع دالشمس. كايتعرف الشفق فاش كايبان الشعة ديال الشمش بواحد الطريقة ماشي ديريكت وكايتشتت فلغلاف لجوي ديال لأرض، فاش الصونطر ديال لقرص دالشمش كايوصل ل18 درجة تحت لأفق ديال داك اللي كايشوف. هاد لفترة فالصباح كاتبقى حتال الطلوع دالشمس (لوقت اللي لفوݣ ديال لقرص دالشمس كايبان)، والضو اللي داي من الشمش ديريكت كايكون مجهد على الضو لمشتت فلجو.
تصغير|210px|لفجر لفلكي، لبحري ولمدني فاش كايتعطى ليهوم نفس التعريف ديال الشفق ولختيلاف كايكون مابين لبدية ولمدة ديالهوم.
لأنواع دلفجر
لفجر كايبدا من مورا ماكايتشاف الضو اللول ديال الصباح وكايكمل حتى كاتبان الشمش فالسما. هاد الشفق ديال الصباح قبل طلوع الشمش كايتقسم لتلاتة ديال لفترات على حساب شحال ديال الضو دالشمس اللي كاين فالسما، واللي كايتحكم فيه الزاوية ديال لقرص دالشمس تحت لأفق فالصباح. هاد لفترات كايتسماو: لفجر لفلكي ولفجر لبحري ولفجر لمدني.
لفجر لفلكي
120بك|تصغير|لأفق ديال مدينة كاوسيونݣ فالطايوان وقيتة لفجر
كايبدا لفجر لفلكي فاش الشمس كاتكون 18 درجة تحت لأفق فالصباح. هاداك هو اللي كايتسمى "الضو اللول". هاد لفجر كايكمل حتى كاتوصل الشمس ل12 درجة تحت لأفق. فهاد لوقت غير شوية ديال ضو الشمس هو اللي كايضوي السما والنجوم لباهتة كاتبدا تغبر وماكاتبقاش تشاف. صعيب بزاف على لواحد يفرّق ما بين لفترة ديال الليل ولفجر لفلكي، وبزاف فلبلايص اللي فيهوم التلوت بالضو. لفجر لفلكي هو لبدية ديال الشفق لفلكي، هادا مكايساليش حتال لفجر لبحري.
لفجر لبحري
لفجر لبحري كايبدا فاش كايكون ضو كافي للبحارا باش يفرقو السما على لبحر ولكن السما كاتكون مضلمة بزاف ومايمكنش للناس يديرو اللي بغاو على برّا بلا مايكون الضو ديال الزنقة متلا. كايبدا لفجر لبحري فالتعريف الرسمي فاش كاتكون الشمش 12 درجة تحت لأفق فالصباح. كاتكون السما مضوية بشكل كافي باش يفرّق لواحد مابين لأرض ولما (ضاية، بحر... ). من مورا لفجر لبحري كايبدا الشفق لبحري واللي ماكايسالي حتال وقت لفجر لمدني.
لفجر لمدني
140بك|تصغير|لبدية ديال الشفق لمدني دالصباح فلجانوب دكاليفورنيا ف[[الولايات المتاحدة د ميريكان|ميريكان]]
كايبدا الشفق لمدني فاش كايكون الضو كافي باش أغلبية لحوايج يتشافو، نفس لحاجة للأنشطة فبرّا، ولاكين ماشي كولشي يقد إيبدا. كايبدا لفجر لمدني فالتعريف الرسمي فاش كاتكون الشمس بزاوية 6 درجات تحت لأفق. إلى كانت السما صافية، كاتكون السما فديك لوقيتة زرقة، وإلا كان فيها السحاب أولا الدحاس، إقدر إيكون اللون ديالها ليموني، صفر أولا لݣري. بعض النجوم أولا لكواكيب بحال الزهرة والمشتري يقدر إيتشافو بلعين فهاد لوقيتة. هاد لفجر كايتبعو الشفق لمدني اللي كايبقى حتال الطلوع ديال الشمس.
خط ليستيواء
150بك|تصغير|مدينة پراݣ ف[[التشيك وقيتة لفجر]] لفترة ديال الشفق كاتكون قصيرة فخط ليستيواء فاش الشمس ديال ليعتيدال كاتطلع فالشرق نيشان وتاتغرب فلغرب نيشان وفواحد الزاوية قايمة على لأفق. كل فترة ديال لفجر (لفلكي، لبحري ولمدني) كاتكون فيها غير 24 دقيقة. فأي قنت فوق لأرض كايكون لفجر قصير فوقت ليعتيدال وطويل فوقت لينقيلاب.
لمناطيق لقطبية
كايولي وقت ضو النهار طويل كلما كايقرب لينقيلاب دالصيف، وكاتولي لمدة ديال الليل طويلة كلما كايقرب لينقيلاب دالشتا. هادشي كايكون عندو تأتير طويل على الطول ديال لفجر ؤلغسق. هاد التأتير كايبان مزيان فاش كايقرب لواحد للأقطاب اللي فيهوم كاتطلع الشمس فليعتيدال دالربيع وكاتغرب فليعتيدال دلخريف. لمدة ديال لفجر فهاد لبلايص تقدر توصل لبزاف ديال الصيمانات.
فالدين ولميطولوجيا
فلإسلام لفجر لفلكي كايتسمى لفجر لكداب بينما لفجر لبحري كايتسمى السحر أولا لاسحار أولا لفجر الصادق وهادا هو لوقت اللي كايصليو فيه لمسلمين لفجر أولا كايبداو فيه صيامهوم فرمضان. فلمسيحية لفجر اللول هو لوقت اللي كايقراو فيه الرهبان دلكنيسة لپرايم واللي هي الصلاة اللولة من سبعة دالصلوات اللي لمسيحي لكاتوليكي كايقراها فليوم.
لبخاتي
لبخاتي جماعة ترابية قروية كاينة ف إقليم آسفي، جهة مراكش آسفي، ساكنين فيها 14324 واحد، على حسب لإحصاء لعام 2014.
الفتح البيضاوي
شباب الفتح البيضاوي هي فرقة مغريبية من مدينة الدار البيضا، وكتلعب فتيران با محمد.
خط أزكان
خط أزكان جماعة ترابية قروية كاينة ف إقليم آسفي، جهة مراكش آسفي، ساكنين فيها 16014 واحد، على حسب لإحصاء لعام 2014.
يناير
تصغير|تّمتال ديال [[يانوس، رّب د زّمان ؤ لبيبان عند رّومان]] يناير ؤلا ينار ؤلا ينّاير ؤلا إنّاير هوّا شّهر لّول ف لعام ف تّقويم لݣريݣوري ؤ تّقويم ليولياني (لي عليه مبازي تّقويم لأمازيغي)، ؤ فيه 31 يوم. سّمية د يناير جات من لّاتينية Ianuarius يانواريوس، لّي جات من Janus يانوس، لّي هيّا سّمية د رّب زّمان ؤ لبيبان ف لأساطير رّومانية.
لبحرين
لبحرين (رسميا: لمملكة د لبحرين) هي واحد الدولة أرخبيل جات ف لخليج لعربي ف شرق د شبه لجزيرة لعربية. لبحرين فيها 33 جزيرة طبيعية و 51 جزيرة صناعية. أكبر جزيرة فيها هي لجزيرة د لبحرين لي تيسكنو فيها 83% د لبحرينيين. لبحرين عندها حدود مع السعودية، وهي لقنطرة اللي بينياتهم، اللي سميتها لقنطرة د لملك فهد.
تكتاشف لپيطرول ف لبحرين ف 1932، وديك الساعة كانت مستعمرة ديال بريطانيا. ف 1971 ستاقلات لبحرين و ف 2002 تدار استفتاء لي صوتو فيه الناس باش تكون سميت لبلاد هي لمملكة د لبحرين.
تيسكنو فلبحرين مليون ونص د الناس، منهم كثر من نص مليون لي ماشي مواطنين. لعاصمة ديالها هي المنامة، ولعملة تمًا هي الدينار لبحريني. اللغة الرسمية ف لبحرين هي لعربية، والنظام ديالها ملكي.
لاووص
اللاووص، (باللغة د اللاو: ລາວ)، رسميا لجمهورية الديموقراطية الشعبية د لاووص، هي بلاد ماكاطلش على لبحر جات ف ف لجنوب الشرقي د آسيا. تيحدّوها من الشمال لغربي بورما و الشينوا، من الشرق ڤييطنام، من لجنوب كامبودج، من لغرب طايلاند.
تيسكنو ف اللاووص تقريبا 6.8 مليون د الناس، و لعاصمة ديالها هي ڤيينتان. اللغة الرسمية ديال لبلاد هي اللاو، و لفلوس اللي كاتخدّم هي كيپ. اللاوص داخلة مع بزاف د لمنضمات دولية، بحال لأمم لمتحدة، منضمة التجارة لعالمية، و لمنضمة لعالمية د لفرونكفونية.
قتيصاد ديالها
لموارد دهاد لبلاد واقفين على لفلاحة شوف التواسع دالرواضي لفلاحية فيها واصل 4% من التيساع دلاووس(سيرتو ديال الروز) ، زيد عليه لغوابي دلبلاد اللي كايعطيو لخشب ولينتاج ديال التيغرادات لهيدروتريسينتية اللي كاتشكل 30% من الصوادر ديال هاد لبلاد.
تاديّانيت
لغالبية دناس فهاد لبلاد كايتبعو لبودية وهادشي من عام 1353م فاش لمملكة لانكزانݣية(ديال الاووس) تحوّلات لهاد الدين.
حوت
تصغير|لحوت د لواد تصغير|لحوت د لبحر لحوت (لفرد : حوتة)، (سّمية لعلمية Pisces) من بين لحيوانات لي كتعيش ف لما، لي عندها لخيشوم، ؤ معندهاش صباع، لأكترية د لحوت كتصنّف حيوان بو دم بارد، داكشي لي كيخلي لحرارة ديالها كاتبع لحرارة د لبلاصة لي كاينة فيها. لأغلبية د لحوت عندو لعضام ؤ شي نواع خرة بحال رّوكان عندو غير لغضروف. نّواع د لحوت كاتختالف من ناحية شكل ؤ لون ؤ لقد ؤ طول.
كاينين تقريبان 34.000 نوع ديال لحوت لي معروفين. لحوت ماكيتعتابرش تقسيم طاكسونومي معزول، ولاكين معا تيطراپودات (لي منهوم لحيوانات د لبر بحال تّديات ؤ زّواحف) كيشكّلو لفيلوم تّحتاني د سّنسوليات Vertebrata.
دفاع حمرية خنيفرة
دفاع حمرية خنيفرة هي فرقة مغريبية من مدينة خنيفرة. تأسسات فـ2004، وكتلعب فالتيران لبلدي د خنيفرة اللي كيهز 10 آلاف مشجع.
لبحر الشامي
تصغير|250px|يسار|<P ALIGN=center>لبحر دّخلاني تصغير|250px|يسار|<P ALIGN=center>جبل موسا ف لمغريب، لي تيطل على لبحر دّخلاني
لْبحر شّامي ؤلا لبحر لبيض لمتوسط ؤلا لبحر دّخلاني ؤلا لبحر لجوّاني ؤلا لميديطيراني هوّا واحد لبحر مرتابط ب لمحيط لأطلسي ؤ تادور بيه تلاتة د لقارات لّي هيّا: إفريقيا من لجنوب، أوروپا من شّمال، وآسيا من شّرق. لمساحة د لبحر لبيض لمتوسط هي تقريبا 2.5 مليون كم²، ولكن ف شي بلايص لعرض ديالو صغير بزاف، بحال ف لمضيق د جبل طّر (جبل طارق)، لي فيه غي 14 كم. أغرق بلاصة ف هاد لبحر كاتوصل ل 5267 ميترو (أعماق كاليپسو حدا ليونان)، و لغرق لمتوسط ديالو هو 1500 ميترو.
لبحر دّخلاني فيه بزاف ديال لجزر، شلّة منهم تابعين ل بلدان (بحال سردينيا، قرشيقة، صقلية ؤ جزر لبليار)، ؤ وحدين خرين بلدان مستاقلة (بحال قبرص ؤلا مالطا).
لبلدان لي تاطل على لبحر دّخلاني (معاها شي بلدان خرا) تجمعات ف واحد لمنضمة سميتها ليتيحاد علاود لمتوسط، لي لمقر ديالها ف برصلونة ف صبانيا.
إيپيݣراف
ليپيݣراف (جايّة من ليونانية epigraphê و كاتعني فاش كاتحطّ شي كتبة فوق شي حاجة) ف لأدب هي مقولة ولا جملة كاتّحطّ ف لكتاب، سوا ف لبدية ديالو ولا ف شي بلاصة خرا (بحال لغلاف لّوراني متلا) كايكون لهدف ديالها تعطي ل لقارئ فكرة على نّية د لكاتيب ولا تلخّص شنو كاين ف لكتاب و بعض لمرّات يمكن تتحطّ حتا باش تّلف لقارئ ولا تشهيه يقرا لكتاب ولا باش يعطي شي ملخّص ولا عبرة على لمضمون د لكتاب.
ليپيݣراف كاينتامي ل تّيقنيات لأدبية لّي كاتّسما لپيريطيكست Péritexte (يعني نّصوص لّي دايرة ب نّص رّئيسي) بحال لمقدّمة، تّقديم، لعناوين،...
خميس لقصيبة
خميس لقصيبة جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 5665 واحد، على حسب لإحصاء لعام 2014.
طوكيو
طوكيو (ب جّاپونيّة: 東京, Tōkyō و كاتعني "لعاصيمة د شّرق") هي لعاصيمة د جّاپون. كايسكنو فيها 13 مليون و 800 ألف واحد (على حساب لإحصائيات د 2018) و 42 مليون و 794 ألف يلا حسبنا لميطروپول لكبيرة ديالها.
طوكيو جات ف سّاحل شّرقي د أكبر دزيرة جا پ ونية هونتشو، و هي من لقرن 17 أهم مركز سياسي و تقافي و قتيصادي د جّاپون و كاينين فيها لمؤسسات لكبار ديال لبلاد بحال لقصر ديال إمبراطور د جّاپون، لبرلمان و لحوكومة.
تاريخ
ف لبدو، كانت طوكيو غير قرية صغيرة د صّيادة سميتها "إيدو" و بدات شوية ب شوية كاتكبر ب شكل دائري على واحد لغابة كبيرة سميتها "شيودا". ف 1603، ولات لقصبة لعسكرية رّئيسية ديال طوكوݣاوا لياسو، لّي ردّها من بعد عاصيمة ديال لحوكومة لإقطاعية ديالو. بين 1603 و 1886 كبرات لمدينة ب واحد شّكل سريع و صبحات من أكتر لمدون لمزاحمة ف لعالم: ف لّخر د لقرن 18، كانو ساكنين فيها مليون واحد.
من بعد من ترجّعات لإمبراطورية ف 1868 تبّتات لمدينة بلاصتها ديال لقلب سّياسي و تقافي د جّاپون و لقصر د إيدو ولا هو لإقامة ديال لإمبراطور لميجي كوكيو.
فاطمة الزهراء بناصر
فاطمة الزهراء بناصر (تزادت ف30 أكتوبر 1981، قنيطرة - ) هي ممتيلة ومغنية مغريبية. بدات لكاريير ديالها ف1997 ولعبات بزاف ديال لأدوار فلأفلام ولمسلسلات. تشهرات فالدور ديالها "صوفيا" فلمسلسال ديال "ساعة في الجحيم"، والدور ديالها "الدرية لمتمردة" فلمسلسال ديال رمضان "عقبا ليك".
خميسات الشاوية
خميسات شّاوية جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 5527 واحد، على حسب لإحصاء لعام 2014.
لبروج
لبروج جماعة ترابية حضرية كاينة ف إقليم/عمالة سطات، جهة دّار لبيضا سطات، ساكنين فيها 19229 واحد، على حسب لإحصاء لعام 2014.
نهضة مارتيل
نهضة مارتيل هي فرقة مغريبية من مدينة مارتيل. تأسسات فـ1992، وكتلعب فالتيران لبلدي د لمضيق اللي كيهز 8000 مشجع.
اللوغات لأمازيغية
يسار|upright=1.5|تصغير|<P align="center">لبلايص لي كتهضر فيهم لأمازيغية يسار|تصغير|<P ALIGN=center>لكلمة ديال تامزغا مكتوبة بحرف نيو-تيفيناغ يسار|upright=1.5|تصغير|<P align="center">لبلايص لي كتهضر فيهم لأمازيغية فلمغريب ؤ لهجات ديالها يسار|upright=1.5|تصغير|<P ALIGN=center>مغريبي تيهضر الرًيفية يسار|upright=1.5|تصغير|<P ALIGN=center>مغريبي تيهضر الشًلحة لأمازيغية ؤلا تمازيغت (ⵜⴰⵎⴰⵣⵉⵖⵜ)، هي لوغة لأصلية د شمال إفريقيا، ؤ لي هي فرع من لعائلة د لوغات الأفرو-آسياوية. لأمازيغية لوغة رسمية ف لمغريب ؤ لجزائر ؤ مليلية، ؤ لوغة وطنية ف نيجر ؤ مالي، وتاتهضر فبزاف د لبدان آخرين لي هوما: تونس، ليبيا، موريتانيا، مصر، مالي، نيجر، بوركينا فاصًو، جزر الكناري ؤ حتا ف شي بلدان بحال فرانسا و صبليون و هولاندا...
ماكاينش إحصائيات رسمية ديال شحال د نّاس تيهضرو لوغة لأمازيغية، ولكن تقديرات تاتكول بلي مابين 25 تال 30 مليون واحد ف لعالم تيهضرو على لأقل وحدا من لهجات لأمازيغية. على حساب لإحصا د 2014، كاين تقريبا 16 د لمليون د الناس لي كيهضرو لأمازيغية غي ف لمغريب بوحدو .
تاريخ
تّاريخ نتاع اللغات الأمازيغية قديم بزاف، و ݣاع لعولاما د اللسانيات متافقين بلي ݣاع هاد اللغات الأمازيغية لي منتاشرة دبا فشمال إفريقيا كترجع للوغة وحدة، كيسميوها لأمازيغية لبدائية (ب نّݣليزية Proto-Berber)، وخا كاين خلاف على تأريخ هاد اللغة و لكن كاين إجماع بلي نفيصال هاد لّوغة على لفروع لأفروآسيوية لاخرين، كيرجع لشي 9000 عام تال 10000 عام قبل دابا، ب جانب هادشي فا هاد اللوغة عرفات جوج مراحل ف التطور نتاعها لي هوما:
واخا الدراسات متعارضة ف هاد لموضوع و لكن لحاجة لي حنايا متأكدين منها هي بلي ف لألفية التالتة قبل لميلاد هاد اللوغة كانت حية و كتستعمل ف لأراضي لي كيمتدو من غرب النيل حتال لمغريب و ݣزاير لكاناري.
و مننساوش حتا بلي كاينين خوبارا كيدعمو فرضية تطور لأمازيغية لبدائية بشكل داتي و منعازل، يعني ضد فرضية التفرع على اللوغة الأفروآسيوية.
لأمازيغية ف تّاريخ لقديم
لمؤرخين كيتافقو بلي اللوغات الأمازيغية كانو كيهضروها سكان شمال إفريقيا ف تّاريخ لقديم و كثر من هادشي كانت هي لّوغة الرسمية فبزاف تاع الممالك. لوغة لأمازيغية فتّاريخ القديم كتعرف علميا بلّوغة الليبية و بشكل عام السلف نتاع ݣاع التنوعات الأمازيغية الحالية هي البروتو-بربرية و كانت لغة منتشرة على الأقل قبل 2000 عام هادي، و غادي تنقاسم من بعد باش تعطينا بزاف د لوغات على الشكل التالي:
التنوع اللساني ݣوانش مازال ماكاينش تقدير تاريخ نّفيصال تاعو بسباب قلة لمعلومات لي عارفينها عليه و لكن مومكين يترشح يكون نفاصل هادي 2000 عام حسب علم لإيپيݣرافيا.
علا حساب لباحيتة نّݣليزية دجوزيفين كوين، لأمازيغية لقديمة ديال لمناطق شّمالية (نوميدية ؤ مورية) تقدر تكون نقارضات ؤلا قرّبات تنقارض ف لعصور لقديمة لّخرة، بسباب نّتيشار ديال لّاتينية ؤ لبونيقية، ؤ تّأتير ديال لأمازيغ د صّحرا (لݣيتوليين، تّوارݣ) هوّا لي عاود حياها من جديد. دّاليل علا هادشي جاي من تّحليل لإحصائي ديال لّهجات لأمازيغية ديال دابا، لي كيبيّن بلي أغلبيتها عندها رتيباط ضعيف ب لّوغة لي مخدّمة ف لكتابات لّيبية لقديمة، ؤ ب لموقابيل كاتشابه كتر معا تّوارݣية.
لمغريب
كاين تلاتة د للهجات معروفين و كبار لأمازيغية فمغريب لي جات من للغة لأمازيغية، بحال:
من 2011، ولاًت لأمازيغية لغة رسمية فالدستور د لمغريب (هي ولعربية) ، وكاين واحد لعدد د لمداريس ديال الدولة لي تيقرًيوها من 2001.
لأمازيغية لفصحى (لي معيرها لمعهد لملكي د ثّقافة لأمازيغية فالرباط) تاتًكتب بحرف تيفيناغ وكتجمع بين كاع لمتغيرات لسانية دالامازيغية ؤ هي لي تاتقرًا فلمدارس د لمغريب ؤ كيتكبو بيها لبلايك ف شارع ؤ لموسسات، ؤ كيتنشرو بها لكتوب ؤ لمؤلفات.
دزاير
كاين بزاف د اللهجات لأمازيغية فالدزاير, منهم: لقبايلية, الشاوية, لمزابية و لأمازيغة ديال التوارݣ د الصحرا وكتعتبر من أبعد اللهجات د لأمازيغية وبعض المختصين كيصنفوها على أنها لغة بوحدها.
ف 2002 رجعات لأمازيغية ف الدزاير لغة وطنية, و ف 2016 بدًلات الدستور و ردًاتها لغة رسمية هي و لعربية.
بزاف د الناس فلجزائر (خاصة لقبايل) تيكتبو لأمازيغية بلحرف اللاتيني وكتكب بتفيناغ عند الشاوين.
ليبيا
لأمازيغية ف ليبيا مشي لغة رسمية، ولكن المجلس الاعلى لأمازيغ ليبيا علن بأن لأمازيغية رسمية فلمناطق ؤ لمدن لي كيسكنوها لأمازيغ، فعام 2011 من بعد ما طاح نظام لقذافي لأمازيغية دخلات للمدراس د ليبيا، لأمازيغ د ليبيا كيعتمدو أساسا إصدارات المعهد الملكي للثقافة لأمازيغية بالمغرب كمرجع لتدريس لأمازيغية بحرف تيفيناغ، لأمازيغية فليبيا كتواجد اساسا فزوارة ؤ نفوسة ؤ جنوب (توراق).
تأتير د لأمازيغية على لوغات خرين
لغة لأمازيغية عندها تأثير كبير على لوغات لمغاربية بحال الدارجة المغربية لي كتشكل الصانطاكس و لفونولوجي ديالها بشكل اساسي كما ان جزء كبير من لمفردات ديال لدارجة جاي منها، لأمازيغية أثرات بزاف على لنطق د لحروف عند بنادم لي كيتكلم ب للغات مغاربية.
للغة لأمازيغية عندها كذلك تأثير كبير على لغة الهوسا لمنتشرة فدولة نيجر ونيجريا.
تفاحة و بصلة
تفاحة و بصلة (ب نّڭليزية Apple And Onion) هو ميكيات ديال ميريكان من إنتاج كارتون نيتوورك كيهضر على حياة تفاحة و بصلة ف مدينة لماكلة. لمسلسل ألفو جورج ڭيندي لي كان خدم على عالم ݣامبول لواعر.
لبرطقيز
لجمهورية د لبرتغال ولاً لبرطقيز (ب لبرتغالية: República Portuguesa) هي واحد لبلاد فلجنوب لغربي د أوروپا. تاتحدًها صبانيا من الشمال ومن الشرق، ولمحيط لأطلسي من لجنوب ومن لغرب. لبرتغال عندها جزر تابعين ليها فلمحيط لأطلسي، وعندهم لحكم الذاتي وحكومات محلية ديالهم. هاد لجزر هوما ماديرا و لآزور.
لبرتغال ساكنين فيها 10 د لمليون د الناس والعاصيمة ديالها هي لشبونا. دخلات للاتحاد الأوروپي ف 1986، وكاتخدًم الأورو. اللغة الرسمية فالبلاد كاملة هي لبرتغالية، وهي لغة اللي تيهضرها 270 مليون فلعالم.
لبرتغال بلاد اللي كان عندها تاريخ طويل فليحتيلال و التوسع لبحري، وكوًنات وحدا من أكبر لإمبراطوريات ليستيعمارية فلعالم. هادشي اللي خلا اللغة ديالها تنتاشر فبزاف د لقارات منها إفريقيا و آسيا وأمريكا اللاتينية.
خالد إزري
حياتو
تولد خالد يشَو فمليلية ف 1969, و كانت تاتعجبو لموسيقا من صغرو. كان عمًو تيشجعو باش يسمع للموسيقا لأمازيغية, وكانو تيعجبوه بزاف د لفنًانا بحال إيدير ودجورجورا والوليد ميمون وجمال علام. ف 1984 غادي يبدا أول مجموعة ديالو مع صحابو, و ف 1987 غادي يخرج أول ألبوم ديالو "تامورت إنو". من موراها خرًج بزاف د لأغاني اللي تعرفات بزًاف, وشارك فبزًاف دلمهرجانات ولحفلات, فلمغريب وفلخاريج.
لأغاني ديالو
خالد إزري معروف بزاف عند الناس اللي تيسمعو لأغاني الريفية, وعندو عدد د لأغاني لمعروفة, منها بحال دابا:
پروتين
تصغير لپروتينات (ب نݣليزية Proteins) هيا موليكيلات كبيرة بزاف كتكوّن من سنسلة ؤلا كثر ف لكسدة د لكائنات لحية، ؤ كادير بزاف د لخدامي بحال: كتحفز تفاعلات دهنية، كتضوبل دنا، كتستاجب ل لمنبهات، كتعاون ف لبني د سيلولات ؤ لكائنات، ؤ كتحول لموليكيلات من بلاصة لبلاصة. لپروتينات مختالفة بينتها ب ترتيب د لأحماض لأمينية ديالها لي كيحددو ترتيب د نيكليوتيدات.
كلمت پروتين ختارعها لكيميست سّويدي يونس ياكوب بيرزيليوس ف 1838.
الوداد الصفريوي
لوداد الصفريوي هي فرقة مغريبية من مدينة صفرو. تأسسات فـ1971، وكتلعب فالتيران لبلدي د صفرو اللي كيهز 1000 مشجع.
لبرتغالية
upright=2|يسار|تصغير|<P ALIGN=center>خريطة د البلايص اللي تاتًهضر فيها لبرتغالية يسار|تصغير|<P ALIGN=center>مثال د بنت تاتهضر لبرتغالية.
لبرتغالية ولاً لبرطقيزية، هي واحد اللوغة أوروپية، و بالضبط لوغة لاتينية غربية، لأصل ديالها من شبه لجزيرة لإيبيرية. تقريبا 270 مليون واحد فلعالم تيهضرو لبرطقيزية، منهم 215 ل 220 اللي هي اللغة لأم ديالهم. لبرتغالية لغة رسمية فبزاف د لبدان هي: لبرتغال، لبريزيل، الراس لخضر، غينيا بيسًاو، لموزامبيق، أنݣولا و ساو طومي إي پرينسيپي.
لبرطقيزية هي اللغة السادسة فلعالم من ناحية عدد اللي تيهضروها كلغة أم. هي لغة رسمية فبزاف د لمنظمات بحال ليتيحاد لأوروبي، ميركوسور، إيكوواس و ليتيحاد ليفريقي. لمنظمة لعالمية اللي تاتجمع لبلدان اللي تيهضرو لبرطقيزية سميتها "مجموعة لبلدان الناطقة ب لبرتغالية" ولمقر ديالها ف لشبونة ف لبرطقيز.
لبريكيين
لبريكيين جماعة ترابية قروية كاينة ف إقليم الرحامنة، جهة مراكش آسفي، ساكنين فيها 11619 واحد، على حسب لإحصاء لعام 2014.
يونس لعيناوي
أحسن النتائج اللي دار يونس لعيناوي ف لبطولات ديال ݣرون شليم هي ربع النهاية، و وصل ليها جوج مرات ف لبطولة د أسطراليا لمحلولة (2000، 2003) و جوج مرات ف لبطولة د ميريكان لمحلولة (2002، 2003).
الإتفاق المراكشي
الإتفاق المراكشي هي فرقة مغريبية من مدينة مراكش. تأسسات ف 2011، وكتلعب ف تيران الحارتي اللي كيهز 20 ألف مشجع.
طيرموديناميك
تصغير طيرموديناميك (ب لاتينية: Thermodynamica) هو فرع من بين فروعا ديال لفيزيك لي كتهضر على لحرارة و لخدمة و درجة ديال لحرارة ولعلاقة ديالها مع طاقة و ليشعاع و لخصايص ديال لمادة. هاد لمقادير كتبع ربعة ديال لقوانين ديال تيرموديناميك لي كتعطي وصف كمي ليها، لي يمكن نفسروها ف لميكانيك ديال ليحصا، تيرموديناميك كتطنبق على بزاف د لفروعة د صيونص، خصوصا شّيمي لفيزيكية و لهندسة د شيمي، ولهندسة لميكانيكية، ؤ حوايج خرة بحال لأرصاد لجوية.
طاقة نقية
طّاقة نّقية  ؤلا طّاقة لْمستدامة  هيّا طاقة لّي كتنتج ب طريقة كتلبّي لْمتطلبات ديال لْحاضر، بلا مادّير مشاكيل لّي تمنع ؤلا تحد من لْقدرة ديال لْأجيال جّايّة أنها تستامر ف إنتاج طّاقة. متال علا طّاقة نقية هوّا طّاقة شّمسية لّي كتنتج من شّعا د شّمش. ب لْمقابل، طّاقة لّي كتنتج من لپيترول ماشي طاقة نقية حيت لْكمية ديال لْپيترول لّي كاين ف لأرض محدودة ؤ غادي تسالا ب ضّرورة شي نهار، ؤ زيدون ليستيهلاك ديالها كيسبب مشاكيل بحال تّلوّت ؤ لْحتيباس لْحراري.
تبروري
تصغير|حبة ديال التبروري التبروري (لبَرَدُ ب لعربية) هو واحد النوع ديال الشتا لي تاطيح فيها شي حبات صغيرة ديال لما لمجمد. تايطيح بزاف ملي تاتكون شي عاصفة و تايضر بزاف لفلاحة.
مولودية أسا
مولودية أسا هي فرقة مغريبية من مدينة أسا. تأسسات فـ2006، وكتلعب فالتيران لبلدي د أسا اللي كيهز 1500 مشجع.
لبويرات
لبويرات جماعة ترابية قروية كاينة ف إقليم/عمالة آسا الزاݣ، جهة ݣلميم واد نون، ساكنين فيها 1108 واحد، على حسب لإحصاء لعام 2014.
خندق ماريانا
يسار|upright=1.3|تصغير|البلاصة فين جا خندق ماريانا
خندق ماريانا ؤلا لفوصة د ماريانا ؤلا خندق المارياناز كاين فغرب لمحيط لمهدن على بعد 200 كيلومتر شرق جزر ماريانا؛ هو أعمق خندق فالعالم. الخندق كاين على شكل هلال ؤالطول ديالو شي 2 550 كلم والعرض ديالو شي 69 كلم. أكبر عمق معروف فهاد الخندق كيبلغ 10 984 ميترو (± 25 ميترو) فاللافان الجنوبي ديال واحد الوادي داير بحال شي شقة فالطبقة ديال هاد الخندق ؤهاد الشقة معروفة بسمية تشالنجر ديپ. ولكن كاينين شي قياسات ما تعاودوش تلاقاو فيهم بللي أعمق نقطة فالخندق هي 11 034 ميترو. إلى بغينا نديرو شي مقارنة: إلى حطينا جبل إڤرست فهاد الخندق، القمة ديالو غادي تبقا مازال جوج كيلومتر تحت البحر.
فالقاع ديال خندق ماريانا عمود الما فالفوݣ كيطبق الضغط ديال 1 086 بار، يعني 1 071 مرة كتر من الضغط الجوي القياسي فالمستوى ديال البحر. فهاد الضغط، الكثافة ديال الما مرتافعة بنسبة %4،96. الحرارة فالتحت كتراوح مابين °1 حتال °4 سيليسيوس.
نيپتون
نيپتون (الرمز: 16px|♆) هو تامن و أبعد كوكب معروف من شّمش. فلمجموعة شّمسية، هو رابع أكبر كوكب ب الدياميطر، عندو تالت أكبر كتلة و أعلى كتافة كعملاق غازي. عندو 17 مرّة لكتلة ديال لأرض، شوي تقل من تّويم ديالو ؤرانوس. نيپتون عندو كتافة كتر من ؤرانوس حيتاش لكتلة ديالو لي كبر كاتسبب ف تدكاس ديال لجو ديالو كتر. لكوكب كايدور على شّمش مرة ف 164.8 عام ب لمعدال ديال 30.1 عبرة فلكية (4.5 مليار كيلومتر). سمية ديالو جات من رب روماني ديال لبحر وعندو رّمز لفلكي ♆، ڤرسيون مستيلية ديال رّمح ديال نيپتون.
دار الجامع
دار الجامع جماعة ترابية قروية كاينة ف إقليم الحوز، جهة مراكش آسفي، ساكنين فيها 5911 واحد، على حسب لإحصاء لعام 2014.
لبيار
لبيار جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 494 واحد، على حسب لإحصاء لعام 2014.
موحى أو الحسين أشيبان
موحى أو الحسين أشيبان فنان و مايسترو ديال أحيدوس.
حياتو
تولد موحى فجوايه آزرو ف المغريب. كان تايرعا الغنم ف صغرو قبل ما يدخل للعسكر مع الجيش ديال فرنسا ف الحرب العالمية التانية ضد ألمانيا. ملي رجع للمغرب بدا تايغني وتايدير أحيدوس المعروف ف الجبال ديال الأطلس ف المغريب. من عام 1950 و هو خدام ف أحيدوس حتى سماه الرئيس ديال ميريكان رونالد ريݣان ب سميت المايسترو اللي تعرف بها حتا مات عام 2016.
أمل سوق السبت
أمل سوق السبت هي فرقة مغريبية من مدينة سوق السبت. تأسسات فـ1987، وكتلعب فالتيران لبلدي د سوق السبت اللي كيهز 1000 مشجع.
لبريزيل
لبريزيل (و كاتسمى حتى لبرازيل) ولًا لجمهورية لفيديرالية د لبريزيل، هي أكبر بلاد ف أمريكا اللاتينية وخامس أكبر دولة فلعالم لا من جيهت السكان, ولا من جيهت لمساحة. لبريزيل هي أكبر بلاد فلعالم تاتًهضر فيه لبرتغالية، ولبلاد لوحيدة فأمريكا لجنوبية اللي تيهضروها فيها.
لبريزيل تيحدًها من الشرق لمحيط لأطلسي، من الشمال ڤينيزويلا و ݣويانا وسورينام وݣوييانا لفرانساوية، من لغرب كولومبيا وبوليڤيا وپيرو ولارجونتين وپاراݣواي، ومن لجنوب أوروݣواي. لبريزيل تاتحدً ݣاع لبلدان ديال أمريكا لجنوبية، إلا ليكواطًور والشيلي.
أول تأسيس ديال دولة فلبريزيل كان فعام 1500 ملًي وصليها البرتغالي پيدرو ألڤاريس كابرال، وبقات مستعمرة د لبرتقيز تال 1815. من بعد توحدات مع لبرتغال فبلاد وحدا وكانت لعاصيمة ديالهم بجوج هي ريو دي جانيرو. ف 1822 أتستاقل لبريزيل تماما من لبرتغال وغاتولي مملكة سميتها لإمبراطورية د لبريزيل. أتبقا بحال هاكاك تال 1889 اللي وقع فيها نقيلاب عسكري وولاًت جمهورية. لبريزيل دابا جمهورية فيديرالية فيها 26 ولاية. كل وحدا فيها عندها لحكومة ديالها, وعاد كاينا لحكومة لمركزية اللي جا لمقر ديالها فلعاصيمة.
لعاصمة د لبريزيل سميتها برازيليا, لفلوس ديالها هي الريال، تيسكنو فيها تقريبا 210 مليون د الناس، والرئيس ديالها هو لويس إيناسيو لولا دا سيلڤا.
طوبيس
تصغير|طوبيس ألزا ف مراكش (2019) طوبيس  هوّا مركوب مديور باش يهز عدد كبير ديال نّاس، كيخدم عادة غير وسط لمدينة ؤلا ف نّواحي ديالها. لْمقابل ديالو ف التنقل ما بين لمدون هوّا لْكار.
أصل لكلمة
كلمة طوبيس جات من لفرانساوية ، ؤطوبيس، لي مركبة من لكلمة ليونانية ، أوطوس، ب معنى "راسو، براسو"، ؤ بيس/بوس لي جات من اللاتينية ، ؤمنيبوس، و كاتعني "ديال كولشي".
نجاح سوس
نجاح سوس هي فرقة مغريبية من مدينة أݣادير. تأسسات فـ1974، وكتلعب فتيران لإنبعاث اللي كيهز 10 ألاف مشجع.
خلية د لفيول
تصغير|دياݣرام ديال خلية د لفيول خلية د لوقود  ؤلا خلية د لْفيول (fuel cell) هيّا خلية إليكتروكيماوية لّي كتحول طّاقة لْكيماوية ديال فيول بحال لهيدروجين معا عامل مؤكسد (عادة لأوكسيجين) ل تريسينتي على طريق تفاعل ديال ريدوكس.
دار السي عيسى
دار السي عيسى جماعة ترابية قروية كاينة ف إقليم آسفي، جهة مراكش آسفي، ساكنين فيها 11946 واحد، على حسب لإحصاء لعام 2014.
هندسة زراعية
تصغير|قنالة د السقي ف [[لپيرو]] لْهندسة زّراعية  هيّا مجال ديال لهنداسة كيهتم ب لإنتاج ؤ تحويل ديال لمنتوجات زّراعية. لْهندسة زّراعية كتدمج مجموعة ديال لمجالات لْهندسية ؤ لْعلمية بحال لْهندسة لْميكانيكية، جيني سيڤيل، جيني إليكتريك ؤ لْهندسة لْكيماوية.
تاشلحيت
تشلحيت (ب تيفيناغ: ⵜⴰⵛⵍⵃⵉⵜ، بلحرف لامازيغي لاتيني: Taclḥit) أولا الشلحة أولا تسوسيت أولا السوسية هي لوغة أمازيغية من لعائيلة ديال لوغات لأفروأسيوية. كاتنتاشر تشلحيت فجنوب لمغريب سيرتو ف جوايه سوس و حاحا و الحوز و جبال الاطلس الكبير الغربي (حيث فالاطلس الكبير الشرقي كاينتاشر المتغير الامازيغي ديال الاطلس المتوسط) و الصغير و نواحي ديال طاطا و ايت باعمران، وحتى ف مدن الكبار بحال كازا و رباط و قنيطرة و بين لمغاربة د وروپا.
كارل ماركس
كارل هاينريش ماركس (ب لألمانية: Karl Heinrich Marx) (تولد نهار 5 ماي 1818 ف ترير ف ألمانيا - مات ف 14 مارس 1883 ف لندن ف نݣليز) كان فيلسوف و قتصادي و عالم جتيماعي و مؤرخ و صحافي و شتيراكي توري ألماني.
تاشلحيت
تشلحيت هي لوغة الامازيغية لي فيها اكبر عدد ديال الناطقين ، عاد كاتجي موراها القبايلية و اللهجات لخرين بحال ريفية، شاوية و توارݣية.
كارل ماركس
لأفكار ديال ماركس أتّرات على لعالم كامل و طوّرات لعلم ديال لإجتماع و لمفهوم ديال لإشتراكية. تيتعتابر كارل ماركس من أشهر لقتصاديين لي دازو ف تاريخ لعالم ، و ولاّت لأفكار ديالو كاتسمّا "لماركسية" ولاّ "لفكر لماركسي". أهم لأفكار ديال ماركس كانت كادّور على التورة ديال لعمّال و الطبقات لمهلوكة و لمحݣورة، على لبورجاوزية لي كاتستاغل فيهم. خدم بزاف مع فيلسوف ألماني وحداخور كان صاحبو، هو فريدريش إينݣيلز.
تاشلحيت
لبلايص فاش هاد لوغا كاتعتابر أصلية
تصغير|الجماعات الترابية فاش كاتشكل تشلحيت الأغلبية ف المغريب عام 2014 كاتستعمل تشلحيت أساسا ف المملكة المغربية ف رقعة جغرافية كايحدها محور دمنات - الصويرة ف شمال. و المحيط الأطلسي ف لغرب ومحور ورزازات - تاݣونيت ف شرق ومحور سلسلة باني - واد نون ف لجنوب، هادشي و داخل معاهم حتى جّيها لغربية ديال الأطلس الكبير و الأطلس الصغير و سهل سوس حتى واد نون ف لجنوب، ومن أهم لمدونا ولا المراكز الحضرية لي داخلا ف الرقعة هي وورزازات، الصويرة، أݣادير، تارودانت، تزنيت و ݣلميم،
كارل ماركس
كتب كارل ماركس بزاف د لكتوبا معروفة بحال لبيان د لحيزب الشيوعي (1848) و رّاسمال (1867).
تاشلحيت
لبلايص فاش هاد لوغا كاتعتابر أصلية
كاتميز تشلحيت بتجانس كبير فلمناطق باش كايدويو بيها عكس بعض اللغات الأمازيغية حيث أنه واخا بقات غير شفوية (مانساوش بلي تشلحيت من أكثر اللغات الأمازيغية لي تكتبات فتاريخ و كانت كاتكتب بلحرف لعربي، ولكن واخا هكاك داكشي كايبقا قليل مقارنة معا لغات خرين) و ماتطوراتش لواحد لمودّا، ف راه كاين تفاهم تام بين ݣاع لي كايدويو بها. و حتا لفرق لي كاين من بلاصا لبلاصا كايتمتل غي فشي تغير بسيط تاع شي حرف ولا شي كليمات و هادشي ماكايئترش على لفهم كيما ݣاع لوغات. و هاد لإهتمام لي وقع مؤخرا مور لإستعمار من روايس لي نتاشرو و تعرفو ،ولبرامج ليكانت كادوز ف راديو، و سينيما د تشلحيت لي كانت واحد لوقيتا كاتنتج شي أفلام هاربين و لهجرة دناس للمدن عاون وخدم على سطونداغيزاسيو ولا معيرة ديال تشلحيت بطريقة غير مباشرة حتى ولاو لي كايدويو ب تشلحيت مايقدروش إفرقو بين لهضرا دكولا بلاصا. بحال كي واقع فداريجا.
ف الداخل ديال لبلاد
أخيرًا ، نقدرو نلاحظو حالات فردية دلبلديات لي بعاد بزاف بحال دوار إمليلي د صيد جنوب د داخلة (60٪ ديال ناطقين) أولا لبلدية الريفية لمولاي أحمد الشريف ، 60 كم ف لغرب ديال مدينة الحسيمة (54٪ ديال ناطقين). هادشي كايدكرنا ب الهجرات التاريخية لي تبعات بعضياتها على لمدى الطويل وقبل كلشي الهجرة الجماعية من دواور لي بدات ف لقرن العشرين للمدن لكبار الاقتصادية.
ف برّا ؤ ف لخاريج
ف فرانسا حيت تشلحيت ؤ تاقبايليت هوما أكتر لّوغات لأمازيغية لّي منتاشرين فيها.
عدد الناطقين
يسار|245x245px|تصغير|<P align="center">مغريبي تيهضر تشلحيت</P> عدد الناطقين ديال تشلحيت كايختالف من مصدر لمصدر، ولكن ݣاع المصادر متافقة بلي هي أكتر لغة أمازيغية من ناحية عدد الناطقين لي كايدويو بها، كاينين مصادر غربية كاتقول 8 تال 10 د لملاين د ناس ف لمغريب و لكن حسب الإحصاء لمندوبية سامية د تخطيط فعدد الناطقين هو 5 د لمليون (أي 14.1 فلمية من سكان د لمغريب) ، ولكن الكثير من الناس شككات فهاد لمعلومات كونها لا تمثل لواقع لمغربي و بلي لعدد كثر من هذا ببزاف.
لحروف دلكتبا
تشلحيت دابا عندها 3 د لأبجديات د لكتبا، أكتر وحدا منتاشرا هي لكتابة لعربية موراها كاتجي لاتينية عاد تيفيناغ لي كايتعتابر لحرف رسمي ديال لغات لأمازيغية لمغربية. تكتبات تشلحيت فتاريخها أساسا بلحرف لعربي، وكنلقاو مجموعة من لخطوطات لقدام (بتشلحيت كانقولو لهم أرّاتن) مكتوبين بلحرف لعربي، تكتبات حتى بلحروف لعبرية خصيصا عند ليهود شلوح ولكن داكشي لي تكتب بهاد لحرف قليل داكشي علاش فهادشي لي جاي هانحاولو ندويو غير على هاد 3 د لأبجديات لي معروفين.
لحروف ديال لعربية
لحروف لعربية هي أكتر وحدا منتاشرا عند ناطقين بتشلحيت، تكتبات بها هاد لوغا من شحال هادي و باقي بنادم كايكتب بها دابا. كاتنقاسم لكتبا بلعربية لجوج دلأنواع لي هي:
لكتابة لقديمة
المخطوطات التقليدية ب تشلحيت مكتوبين بلحروف و لقواعد ديال لخط لمغربي، فهاد لمخطوطات كانلقاو غياب شبه تام لحروف لجر بحال لواو و لياء و لألف و كايتم تعويضهم غي ب لحركات، و حتا بعض لحروف كايتبدلو بحال ݣـ كاني دوك تلاتا دنوقاط كايكونو لتحت بحال هكا ڮـ ، و حرف لفاء تاهوا ديك نقطا لي لفوق كانت كاتكون لتحت بحال هكا ڢ، و حرف نون لي كايكون فلخر ديال لكلمة كاتحيد منو ديك نقطة كايولي ـں. و شي خاصيات خرين. فمثلا عوض مايكتبو " إفتا أوفروخ س وافا ن تمزݣيديوين " هايكتبو "إِفْتَ أُوفْرُخْ سْوَفَ نتْمْزْڮَدوِںْ ".
ها واحد لمثال ديال تانضامت ديال عبد لقادر محمد صويري مكتوبا فلقرن 14 ميلادية: '''أسِدِ احمد اُمُسَ إغْࢽْ أُكَࢽْ أُسِغْ. أَضَرْ ٱكّْدْ نزُر تْمَّغَمْ ڢْلَّغْ. مْكَدْ إِتّْمَغْ لْبَزْ إِغْيُرُ غُسُلِلْ. أَرِتَّيْلَلْ لْبَزْ إِڢْلْ أَسُلِلْ إِخُڢْ. اَلْحُرْمَ نُّࢽْ أَيَمَلُ نَيْتْ رْبْےِ أَدْلَتَغْ. مْكَدّْ دِدّلْ. أُمَلُ تَڢُكْتْ إِغِهْوَوَسْ. اَلْبَزْ لْحُرّْ أَبُوَلْࢽْ أَضْلَنِࢽْ ڮْمْرَتْ'تصغير|267x267بك|صفحة من كتاب الحوض'' ديال لكاتب [[محمد أوزال فلقرن 18 مكتوب بتشلحيت بلكتابة لعربية لقديمة]]
لكتابة ديال دابا
هاد لكتبا خرجو بها بزاف دلكتوبا و من أهمهم "تيفاوت ف تيفاوت" لي هي ترجمة كاملة للقرآن لكريم ديال جمادي الحسين البعمراني لتشلحيت. بلا مانساو لكتوبا ديال مختار سوسي و بزاف دلكتاب كبار لي كتبو بتشلحيت قبل مايتصيب لمعهد لملكي.
لحروف لاتينية
كاتنقاسم لكتبا بلاتيني لجوج دلأنواع لي هي:
لكتابة لعادية
هاد نوع دلكتبا نقدرو نݣولو بلي منتاشرا كتر من لحرف لاتيني لأمازيغي و ذلك حيت لمغاربا مولفين هاد نوع دلكتبا.
لكتابة لاتينية الأمازيغية
الأبجدية اللاتينية الأمازيغية (بلأمازيغية: Agmmay amaziɣ alatin) هي نسخة معدلة من لكتابة اللاتينية، فيها 23 حرف لاتيني عادي و10 حروف زايدا، هاد نوع دلكتبا دارو واحد سيد جزائري قاري لانݣويستيك سميتو مولود معمري في ستينيات، و صيبها خصيصا باش تولي تكتب بها لوغات لأمازيغية.
هي باش مكتوبين لكتوبا لي فيهم مقاطع بتشلحيت ولا ليديكسيونير لي خرجات فرانسا مني كانت مستعمرا لمغريب. هاد لكتبا هي لي كاتستعمل فكتابة لكتب و الروايات ديال تشلحيت و هي لي كايخدمو ناس لي عندهم دراية بالشأن الأمازيغي ولا كايهتمو بللغات الأمازيغية و حتى صحاب لافاك لي كايقراو لأمازيغية. و هي باش مكتوبة ويكيپيديا تشلحيت.
بنسبة لتشلحيت حرف ǧ و حرف č ماكايتخدموش حيت أصلا قلال فهاد لوغا دونك كايتعوضو ب dj و tc. بنسبة لحرف e فتاهوا ماكايتخدمش إلا فبعض لحالات ولي هما مني تايكون عنك نفس جوج حروف متابعين فنطق، مثلا ناخدو كلمة تِيلْلِّي لي هاتكتب tilelli عوض tilli حيت مني كاتديرو جوج حروف متابعين كاتقرا بشدة، فهاد لحالا هاتقرى تِيلّي. دونك ضروري استعمال e فبحال هاد لكلمات.
لحروف ديال تيفيناغ
تصغير|189x189بك|بلاكة فنواحي ديال [[تيزنيت مكتوبة ب لعربية ؤ لفرونسي ؤ تشلحيت ؤلا تامازيغت ب لحرف د تيفيناغ]] مؤخرا عدلات لحكومة لمغربية تيفيناغ كا أبجدية رسمية ل لكتبة د لوغة لأمازيغية ؤ لي كانت كتكتب إما ب لحروف د لعربية ؤلا لاتينية، ؤ هادشي من مور ما تصايب لمعهد لملكي ل ثقافة لأمازيغية عام 2001. ؤ تزادو حروف ل تيفيناغ تقليدية باش تمثل لحروف لمتحركة، ؤ باش تعبر على أصوات ماكايناش ف لكتبة لأصلية لي عند توارݣ، تبدل فيها حتا لتيجاه د لكتابة باش تولي تكتب من ليصر ل ليمن، كاتسمى هاد لكتبة "نيوتيفيناغ" ؤلا "تيفيناغ جّديدة". ؤ من عام 2003 بدا تعليمها ل دراري صغار ف لمدارس لبتدائية لمغربية.
ؤ حيت تاشلحيت لوغة من لوغات لأمازيغية لمغربية، فةا حتا هي كاين لي كيكتبها ب تيفيناغ خصوصا كاينين شي ناس لي بنسبا ليهم تيفيناغ شي حاجة ضرورية. هاد نوع د لكتبا كاين خصوصا ف لكتوبا لي كاتخرج ليركام، و كايخدموها ناس لي عندهم دراية ب شان لأمازيغي ؤلا كايهتمو ب لوغات لأمازيغية و حتى صحاب لافاك لي كايقراو لأمازيغية، غير هو لمشكل ديالها أن ناطقين ب تاشلحيت أغلبيتهم ماكايقشعو فيها والو، هادشي بسباب قلة لمدارس فاش كايتقرا هاد لحرف، هادشي كايخلي لحرف نطاق ستيعمالو محدود عند ناس لي مهتمين ب لأمازيغية.
لوضع رسمي
على حساب دستور لي تصوت عليه ف 2011 ف لمغريب، لأمازيغية لوغة رسمية مع لعربية. ف 1994، قال لحسن التاني بلي لهجات لأمازيغية غادي يولي عندها وضع رسمي؛ تلفازا بدات كتدوز برامج بللهجات ب تلاتة (تمازيغت ديال وسط لمغريب، ريفية، و سوسية) تلاتة د لمرات ف نهار؛ وبداو كيطورو كتوبة للتدريس ديالها. ف 17 ؤكتوبر 2001 وقع لماليك محمد ساديس ضهير 299-01-1 لي حدت و نضم بيه لمعهد لملكي للتقافة لأمازيغية، ليركام. هاد لمعهد مسيرو مجلس فيه خبراء، فنانين و ناشطين أمازيغ كلهم كيعينهوم لماليك. لمعهد لي لمقر ديالو ف رباط، لعب دور مهم باش تقنن وترسم لكتابة ديال تيفيناغ. لمعهد ما كيخدمش باش يعوض للهجات ديال تمازيغت بلوغة أمازيغية موحدة. ولكن لمعيرة كتحافض على لخصوصية ديال لهجات بتلاتة، وغير كتعوض لمصطلحات لي موخودة من لعربية ولا لفرونسي بمصطلحات أمازيغية، وكتزيد لمصطلحات لي هما ناقصين. متلا ف لمعجم رسمي ديال لمعهد، لكلمة ديال بلاد كترجم تامازيرت، لي هو لمصطلح لي متداول ف سوس لأطلس، وتامورت، لي هو لمصطلح لمتداول ف ريف.
شباب بوجدور
شباب بوجدور هي فرقة مغريبية من مدينة بوجدور، وكتلعب ف تيران لبلدي د بوجدور لي كيهز 1000 مشجع.
أمونياك
لْأمونياك هوّا مركب كيماوي مكون من لآزوط ؤ لهيدروجين. صّيغة لْكيماوية ديالو هيّا NH3. لامونياك ݣاز سامّ ماعندوش لون ؤ ريحتو خايبة. كيبان بشكل تلقائي ف طّبيعة متلاً من تّحلل د لحيوانات ؤ لعشوب، ؤ تّلقا تا ف لفضاء لبرّاني.
دار شافعي
دار شّافعي جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 17454 واحد، على حسب لإحصاء لعام 2014.
نجوم أوسرد
نجوم أوسرد هي فرقة مغريبية من مدينة أوسرد. تأسسات فـ2010، وكتلعب فتيران المسيرة الخضراء اللي كيهز 4000 مشجع.
لبنان
لبنان، رسميا لجمهورية اللبنانية، بلاد جات ف لغرب د آسيا، و بالضبط ف لمنطقة د الشرق لوسطاني. كاتحدها سوريا من الشرق و الشمال، فلسطين و إسراييل من لجنوب، و البحر لبيض لمتوسط من الغرب. لأكترية د لبنانيين عرب (إمّا مسلمين ولاّ نصارى)، و عكس بلدان العرب لاخرا، النصارى كايشاركو بزاف فالسياسة ديال الدولة. النضام د لحكيم جمهوري طوائفي، كل طائفة فيه عندها بلاصة. الرئيس د لبنان ديما تيكون مسيحي ماروني، لوزير اللّول مسلم سني، رئيس لبرلمان مسلم شيعي، و نائب لوزير اللّول أورطودوكسي.
لبنان عندها تاريخ طويل و مرتابط بلبدان اللي حداها. دازو عليها بزاف د لحضارات بحال لفنيقيين و لفراعنة و لأشوريين و لفرس و لإغريق و الرومان و لعرب و الصليبيين و لعتمانيين و لفرانساويين. لبلاد مستاقلة من نهار 24 أكتوبر 1945، و خرجو منها لعسكر ديال فرانسا نهار 17 أبريل 1946. واخا لبنان مستاقلة، دخلو ليها بزاف د لمرّات لعسكر د بلدان آخرا بحال سوريا و إسرائيل.
تيسكنو ف لبنان تقريبا 6.8 مليون د الناس، و عاد كاين على لأقل ما بين 8 و 12 لمليون د الناس ف لعالم اللي أصلهم لبناني و ساكنين ف بلدان آخرا. لعاصمة ديال لبلاد هي بيروت، اللغة الرسمية هي لعربية، و لفلوس اللي كاتخدّم هي الليرة اللبنانية. لبنان عضو مؤسس ديال لأمم لمتحدة و داخل مع لجامعة د الدول لعربية (1945)، و منضمة التعاون لإسلامي (1969)، و لمنضمة لعالمية د لفرونكفونية (1973).
جايزة د لؤسكار
لجايزة د لؤسكار، ولا لجايزة د لأكاديمية (ب لونݣلي: Academy Award) هي واحد لجايزة  كتعطيها أكاديمية د لفنون ؤ علوم تّصاور لمتحركين فميريكان. كل عام كايديرو حفلة و كايعيطو على ناس لي عندهوم علاقة معا لفن ؤ تّصاور لي كايتحركو ب تصويت من لجنة تحكيم، ؤ ولات كاتعتابر من بين لجوايز لموهيمة ف لميريكان و لعالم، لي عندها واحد الشان كبير بزاف فضومين د سينيما، كاين لي كيݣول بلي هي أوعر جايزة سينمائية ف لعالم لي ممكن ياخدها لواحد ف لمسيرة لفنية ديالو.
جريدة رسمية
لجريدة رّسمية (ب Bulletin officiel) هي منشور قانوني رسمي كاين عند أغلبية دّول و عندو أهمية قانونية كبيرة حيت أي قانون ولا مرسوم ما كايولي رسمي و تولي خدامة بيه دّولة تا لنهار كايتنشر ف لجريدة رّسمية. هادشي كايعني مثلا أن لقانون واخا يصادق عليه لبرلمان و يتسنا ظهير تّنفيذ ديالو، ف لحالة ديال لمغريب مثلا، ماكايولي رسمي تا لنهار كايتنشر ف لحريدة رّسمية، وما يمكن يتحاكم بيه تا شي حد ولا يتستعمل ف شي قضية قانونية قبل ديك تّاريخ.
سّميات لجرائد رّسمية ف لعالم
تّسميات ديال لجرائد رّسمية، وحتا لأهمية لقانونية ديالها، يمكن تختلف بين لبلدان، بحيت كاين لّي كايسميهوم Bulletin/Boletín ولا :
لجريدة رّسمية د لمملكة لمغريبية
لجريدة رّسمية د لمغريب سميتها ب لعربية الجريدة الرسمية للمملكة المغربية و ب لفرانساوية Bulletin officiel du royaume du Maroc. كاتصدر ب لعربية و لفرانساوية و لوزارة لمسؤولة عليها هي لأمانة لعامة د لحكومة. لجريدة رّسمية د لمغريب كاتخرج فيها بزاف ديال نّواع ديال نّصوص لقانونية:
پلاستيك
تصغير|مجموعة د لحوايج مصاوبين من لپلاستيك الميكّة ؤلا لپلاستيك هوّا مجموعة ديال لْمركبات لْعضوية صطناعية ؤلا شبه صطناعية. لپلاستيك هوّا واحد لمادة پوليميرية لي مطاطة ؤ كايقدرو يتصاوبو منها حوايج ب شكال مختالفين. أغلبية د نّواع د لپلاستيك كيتصاوبو من لڭاز طّبيعي ؤلا لپيطرول.
داروينية جديدة
داروينية جّديدة (ب نّݣليزية Neo-Darwinism) هوّا مصطلح كيشير بشكل عام ل نّضرية لي نتجات من دمج نّضرية ديال داروين د تّطور ب تّعزال طّبيعي، معا لقوانين د مندل د لجينيتيك.
مولودية العيون
مولودية العيون هي فرقة مغريبية من مدينة لعيون. تأسسات فـ1977، وكتلعب فتيران مولاي رشيد اللي كيهز 5000 مشجع.
تيران أدرار
التيران لكبير دأدرار أولا التيران الكبير دأݣادير هو تيران ديال لكورة كاين فمدينة أݣادير لمغريبية وتحلو بيبانو نهار 11 شهر 10، 2013. كاين هاد التيران فلملكية ديال وزارة الشباب والرياضة وكتسيرو الشركة لوطنية ديال إنشاء وتسيير التيرانات (SONARGES). كيستقبل هاد التيران دابا لميتشان ديال لفرقة دلمدينة، حسنية أݣادير ومرة مرة دياول أولمبيك الدشيرة.
تاريخ
بدات لخدمة فلبني ديال التيران نهر 4 شهر 6، 2004 بواحد التمن اللي وصل لـ860 مليون درهم مغريبي. كانت لخطط كتوقع باللي لبني غايسالي والتيران غايوجد فـ2007، باش إتنضم كاس لعالم فلمغريب فعام 2010. من ديك لوقت والتمويل ديال لمشروع غادي وكايتفرق على السنين حتى سالا لبني ديالو فشهر 8 ديال 2013. من ديك لوقيتة والتيران كيستقبل لميتشان ديال حسنية أݣادير وهو التيران لحالي ديال لمنتخب لوطني.
مولودية طرفاية
مولودية طرفاية هي فرقة مغريبية من مدينة طرفاية. تأسسات فـ2005، وكتلعب فالتيران لبلدي د طرفاية اللي كيهز 1000 مشجع.
جوزيف سطالين
جوزيف ڤيساريونوڤيتش سطالين (ب لجورجية: იოსებ ბესარიონის ძე სტალინი - ب الروسية: Иосиф Виссарионович Сталин)، و اللي كانت سميتو لأصلية يوسيب باساريونيس دزي يوغاشڤيلي (تولد نهار 18 دجنبر 1878 ف ݣوري، لإمبراطورية الروسية - مات نهار 5 مارس 1953 ف موسكو ف لإتحاد السوڤياتي) كان توري جورجي و سياسي سوڤياتي، و كان هو الشاف ديال لإتحاد السوڤياتي من اللول د لعشرينيات تا مات ف 1953. سطالين كان هو لأمين لعام د اللجنة لمركزية د لحزب الشيوعي السوڤياتي من 1922 ل 1952، و الرئيس ديال الدولة من 1941 ل 1953.
سطالين كان تيتعتابر ديكتاتور و واحد من الناس اللي أتّرو بزاف على لعالم ف لقرن لعشرين. بزاف د الناس عتابرو لوقت اللي حكم فيه وقت ديال لقمع لجماعي و التطهير لعرقي و الترحيل الجماعي و لقتيل ديال لملاين د الناس ، ولكن اللي كيدافعو عليه كيقولو باللي كان بطل و هو اللي ردّ لإتحاد السوڤياتي واعر و عندو الجهد اللي كان عندو.
سطالين كان كيتبّع لأفكار لماركسية اللينينية (اللي هوما لمجموع د لأفكار ديال ماركس و لينين)، و لكن دار سياسات ديالو بوحدّو، اللي تعرفو من بعد ب السطالينية.
منضمة التعاون لإسلامي
تصغير|يسار|250px|<P ALIGN=center>اللوݣو د منضمة التعاون لإسلامي. لمنضمة د التعاون لإسلامي ، و اللي كانت تاتعرف قبل ب منضمة لمؤتمر لإسلامي هي منضمة إسلامية عالمية تأسسات ف 1969 تاتجمع 57 دولة مسلمة ف لعالم. تاتوصف لمنضمة راسها باللي هي "الصوت الجماعي د لعالم لإسلامي" و باللي تاتهدف باش "تحمي لمصالح لحيوية ديال لمسلمين". منضمة التعاون لإسلامي عندها عضوية دايمة ف لأمم لمتحدة.
تأسسات لمنضمة د التعاون لإسلامي ف الرباط نهار 25 شتنبر 1969، و تجمعوا فيها الزعما ديال لعالم لإسلامي من مورا ما تّحرق الجامع لأقصى ف 21 غشت 1969. لمقر ديال لمنضمة كاين دابا ف جدة ف السعودية، ولكن لميثاق ديال لمنضمة تيقول باللي لمقر غادي يولّي ف لقدس نهار غادي تتحرر.
لأمناء لعامين
دازو على لمنضمة د التعاون لإسلامي بزاف د لأمناء لعامين، منهم:
مصطفى أزموري (إسطيبانيكو)
مصطفى أزموري (1501 - 1539)، و المعروف ب السمية ديال "إسطيبانيكو" (ستيڤن الصغير) كان مكتشف مغربي من أزمور، خدّام عند الصبنيول، اللي ولا المكتشف الافريقي اللول ديال أمريكا الشمالية. تقال عليه بيلا "هو الراجل الافريقي العضيم ف أمريكا." معروف ب السميات ديال "إسطيبان دي دورانطيس" (Esteban de Dorantes)، إسطيبانيكو، و إسطيبان الموري. تباع ل واحد النبيل صبنيولي ف 1521، و مشا ف 1527 ف الرحلة الاستكشافية الصبنيولية ديال نارڤايز باش يأسس مستعمرة ف "لا فلوريدا"، اللي ف داك الوقت كانت مكونة من فلوريدا ديال دابا، و الأراضي اللي ما تكتاشفوش ف الشمال و الغرب.
السميات ديالو
مصطفى أزموري تسجل ف التاريخ ب بزاف ديال السميات ف اللغات البرطقيزية، الصبنيولية، النݣليزية، و العربية. السميات اللي شايعين بزاف هما "إسطيبانيكو"، "ستيڤن الكحل"، "إسطيبان"، "إسطيبان الموري"، و "ستيڤن (دي) دورانطيس" على ود المالك ديالو أندريس دورانطيس. السمية ديال "إسطيبانيكو" هي تصغير ديال "إسطيبان" على حساب القواعد ديال التصغير ف اللغة الصبنيولية، و اللي الصبنيول كيخدموه فاش كيعيطو على دري صغير ولا على عبد.
الطفولة و الشباب
مصطفى أزموري تباع مع العبيد ف 1522 ف المدينة ديال أزمور اللي ف داك الوقت كانت تحت الحكم ديال البرطقيز. شراه أندريس دورانطيس دي كارّانزا، من الطبقة ديال النبلاء ف الصبنيول. بلا شك، غادي يكون تربى على الإسلام، بلحاق حيتاش صبانيا ما كانتش كاتسمح ل الناس اللي ماشي كاطوليكيين يسافرو ل العالم الجديد، بزاف ديال المؤرخين كيقولو بيلا مصطفى أزموري عتانق المسيحية باش يشارك ف الرحلة، و السمية ديال "إسطيبان" تقدر تكون دليل على هاد الكلام. المسألة ديال واش بقا مسلم ف السر ولا لا ما يمكنش ليها تتعرف من السجلات التاريخية.
الرحلة الاستكشافية ديال نارڤايز
الرحلة الاستكشافية اللي قادها الأديلانطادو (المحافض) الجديد ديال "لا فلوريدا" خرجات من كوبا ف فبراير 1528 باش تمشي ل الجزيرة ديال لاس پالماس حدا طامپيكو، المكسيك. الهدف ديال هاد الرحلة كان هو التأسيس ديال جوج مستعمرات. العواصف و الأرياح القويين جعلو الأسطول يتّاجه ل الضفة الغربية ديال فلوريدا. الرحلة وقفات ف المنطقة اللي هي دابا سان پيترسبورݣ، فلوريدا. الرحالة نارڤايز (اللي تسمات عليه الرحلة) أمر 100 د الرجال و 10 د النسا يتّاجهو ل الشمال و يقلّبو على واحد المرصى كبيرة اللي الپيلوط كان أكد ليهم الوجود ديالها. قاد 300 راجل ب 42 عود حتى هو ف الاتجاه ديال الشمال باش يعاودو يتلاقاو الاخرين ف المرصى الكبيرة. المشكلة هو ما كانت كاينة حتى مرصى كبيرة، و نارڤايز ما عمرو عاود شاف الرجال ديالو. ملي تمشّاو 500 كيلومتر تقريباً، بداو كيبنبو باطويات باش يمشيو ل الغرب و يوصلو ل پانوكو و ل الواد ديال لاس پالماس. ف الطريق، واحد العاصفة قوية غرّقاتهم ملي كانو حدا الجزيرة ديال ݣالڤسطون، طيكساس. تقريباً 80 واحد نجا من هاد العاصفة ملي دّاهم البحر ل الضفة ديال الجزيرة د ݣالڤسطون. مور 1529، مصطفى أزموري و جوج ديال الناجين اخرين ولاو عبيد عند الهنود الكواهويلتيك. و ف 1532، تجمع معاهم الناجي الرابع، اللي هو كابيسا دي باكا.
الرجال ب ربعة بيهم (كابيسا دي باكا، أندريس دورانطيس دي كارانزا، ألونسو ديل كاسطييّو مالدونادو، و مصطفى أزموري) هربو من العبودية ف 1534 و سافرو ف الغرب ديال طيكساس و الشمال ديال المكسيك. كانو هما أول أوروپيين و أول أفريقي وصلو ل الغرب الميريكاني. ملي تمشاو كتر من 3000 كيلومتر، وصلو ل واحد المستوطنة صبنيولية ف سينالوا و موراها سافرو ل مكسيكو سيتي، 1600 كيلومتر ل الجنوب.
ما كناش غادين نعرفو بزاف على مصطفى أزموري لو ما كانش الكتاب ديال كابيسا دي باكا (واحد من الرجال الناجين) اللي كيهضر فيه على رحلة النجاة ديال 8 سنين و اللي عنونو ب "العلاقة" (La Relación). هاد الكتاب هو الكتاب اللول اللي كيوصف شمال أمريكا ب الناس ديالها، الحياة البرية اللي فيها، الفونة، و الفلورة ديالها. ف هاد الكتاب، كابيسا دي باكا سمّا مصطفى أزموري ب "الكحل" و قال عليه بيلا كان ديما ف المقدمة حيتاش كان هو أفضل واحد كيعرف يهضر مع الهنود مزيان.
الموت ديالو
تلت سنين من بعد، مصطفى أزموري ولّى هو الݣيد الرسمي ديال نايب الملك ديال صبانيا الجديدة (المكسيك) ف 1539 باش يرجعو ل الجنوب الغربي ب القيادة ديال فراي ماركوس دي نيزا. الهدف ديالهم كان هو يلقاو "المدن السبعة ديال سيبولا" اللي كانو مدكورين ف الأساطير. مصطفى كان ديما ف المقدمة و كان كيتواصل مع الفريق غير ب الرموز اللي كان كيخلّي من وراه. الرمز اللي كيصيفط وراه كيكون على الشكل ديال صليب اللي الحجم ديالو كيعبر على الحجم ديال التروة اللي مصطفى كان كيلقى. واحد النهار، دي نيزا (القايد ديال الرحلة) لقى واحد الصليب طويل قد بنادم، الشي اللي جعلو يتحمس. مصطفى، على ما كيبان، كان وصل ل الڤيلاج الأشيوي ديال هاويكوه (ف نيو مكسيكو ديال دابا). القصص ديال اللقاء مابين مصطفى و هاد الڤيلاج كاملين مبنيين على أساطير، و حتى واحد ما عارف ب الضبط شنو وقع. دي نيزا كيقول بيلا وصل ليه الخبار بلي الناس ديال الڤيلاج قتلو مصطفى ، و ملي سمع هادشي هرب من الطريق اللي جا منها و رجع ل صبانيا الجديدة.
ما كاين حتى تأكيد على السبب ولا الطريقة اللي مات بيها مصطفى أزموري. القصص كاملين مبنيين على أساطير ولا على توقعات. كاين اللي كيقول بيلا الناس ديال الڤيلاج قتلوه حيتاش طلب ليهم الفيروز و النسا. و كاين اللي كيقول بيلا قتلوه حيتاش كان كيشبه ل السحّار القبيح "شايكوانا" اللي كاين ف الديانة الزونية. خوان فرانسيسكو ماورا كيقول بيلا الناس ديال الڤيلاج ما قتلوهش، سينو صيفطو الخبار ديال الموت ديالو باش يقدرو يحرروه من العبودية. و كاينة أساطير اللي كاتقول بيلا الوجه التمتيلي ديال السحّار "شايكوانا" ف الديانة الزونية ديال دابا مبني على المضهر ديال مصطفى أزموري.
لجمهورية د بورݣراݣ
لجمهورية د بورݣراݣ ؤلا لجمهورية د لقراصنة د سلا (ب لأمازيغية : ⵜⴰⴳⴷⵓⴷⴰⵏⵜ ⵏ ⴱⵓⵔⴳⵔⴰⴳ) هي واحد دولة بحرية بانت ف واد بورݣراݣ، لجمهورية كانت مسيرة من شي قراصنة من سلا ؤ رباط، بانت ف عام 1627، كانت كتعتامد ف لقتيصاد ديالها علا لقرصنة لبحرية ؤ لبيع ؤشرا، بقات كتوسع حتا فات سواحيل د لبرطقيز ؤ وصلات حتال سواحيل ديال إسلاندا، ؤ ف عام 1668 غادي دخل تحت لحوكم ديال لعلويين.
جاج
تصغير|جاج ف لفاصاد ديال مبنى جّاج  هوّا مادة لاكريسطالية عادة كتكون شفّافة ؤ قاسحة، لّي عندها ستيعمالات كتيرة ف تّكنولوجيا ؤ دّيكور، بحال متلا ف لمصاوبة ديال شّراجم، نضاضر، ؤ لْقراعي.
دانيال دي لويس
دانييل ديي لويس هو واحد الممثل نّݣليزي تزاد ف29 أبريل 1957 فلندن ف نّݣليز. ؤ هوا ولد الشاعر لإيرلندي سيسل ديي لويس. ديي لويس هو أول ممثل فتاريخ جوائز لأوسكار كيربح لأوسكار كا أفضل ممثل بدور رئيسي ثلاث دلمرات.
بان فبزاف الأفلام لمشهورة لي ناضت عليها قربالة ملي خرجات بحال رجلي ليسرية، عصابات د نيويورك، غسيل الدم و لينكولن. كيتعتابر دي لويس من بين  لممثلين لواعرين بزاف  فتاريخ السينما لبريطانية ؤ حتا لعالمية. ف2012 ختارتو مجلة تايم كا أفضل ممثل ف لعالم.
پيطرول
تصغير|قرعة ؤ كاس فيهوم لپيطرول لْپيترول هوّا مادة عادةً سايلة طبيعية كتّلقا ف تشكلات جيولوجية تحت لأرض، ؤ كيتصايب منها أنواع مختالفة ديال لْفيول بحال لمازوط، ليسانس ؤلا لكيروزين.
درارݣة
درارݣة جماعة ترابية قروية كاينة في عمالة أݣادير إيداوتنان، جهة سوس ماسة، ساكنين فيها 70658 نسمة، على حسب الإحصاء العام 2014.
پيطرول
لمصطلح ديال "پيطرول" كيتخدم ف لعادة على الشكل السايل ديالو، ولاكين تقنياً تا ف لحالة لقاسحة و لڭازية كيتّعتابرو "پيطرول". لپيطرول كيكون خليط ديال مواد هيدروكاربونية.
شفق
تصغير|200px|الشفق هو لوقت مابين ل[[فجر (لفلكي) والطلوع دالشمس، أولا مابين لغروب و لغساق (لفلكي).]] تصغير|يسار|200px|الشفق ديال ال[[صباح (وقت)|صباح: لمراحيل ديال لفجر لفلكي ولبحري ولمدني. لقرص ديال الشمش كايبان بلمقياس الصحيح ]] تصغير|يسار|200px|الشفق ديال ل[[عشية: لمراحيل ديال لغساق لفلكي ولبحري ولمدني. لقرص ديال الشمش كايبان بلمقياس الصحيح]] تصغير|يسار|200px|السما ديال مدينة طايپي فتايوان وقيتة الشفق. تصغير|يسار|200px|وسط مانهاتان ف[[نيو يورك وقيتة الساعة الزرقة فالشفق لمدني.]]